891.

Na osnovu člana 38 stav 1 tačka 28 Zakona o lokalnoj samoupravi ("Službeni list Crne Gore", br. 2/18), člana 23 stav 2 Zakona o zaradama zaposlenih u javnom sektoru ("Službeni list Crne Gore", br. 16/16, 83/16, 21/17, 42/17, 12/18, 39/18, 42/18) i člana 46 stav 1 tačka 33 Statuta Opštine u okviru Glavnog grada-Golubovci ("Sl. list Crne Gore-opštinski propisa", br 12/19), Skupština opštine u okviru Glavnog grada Golubovci, uz prethodnu saglasnost Ministarstva finansija br. 03-1229/1 od 06.02.2019. godine, na VII sjednici Skupštine održanoj dana 10.05.2019. godine, donijela je-

ODLUKA

o zaradama lokalnih funkcionera u Opštini u okviru Glavnog grada Golubovci

("Službeni list Crne Gore - opštinski propisi", br. 020/19 od 27.05.2019)

Član 1

Ovom Odlukom utvrđuju se koeficijenti za obračun zarade lokalnih funkcionera u Opštini u okviru Glavnog grada - Golubovci. Lokalni funkcioneri, u smislu ove Odluke su: predsjednik opštine, predsjednik skupštine, potpredsjednik opštine, sekretar skupštine i glavni administrator.

Član 2

Svi izrazi upotrijebljeni u ovoj Odluci u muškom rodu podrazumijevaju iste takve izraze za fizička lica u ženskom rodu.

Član 3

Koeficijenti za utvrđivanje zarade lica iz člana 1 ove Odluke su:

   ----------------------------------------------------------

   Grupa     Podgrupa  Funkcija                  Koeficijent

   Poslova

   ----------------------------------------------------------

   2                   predsjednik Opštine           17.29

   C             2     predsjednik Skupštine         16.43

   C             4     potpredsjednik Opštine        15.56

   C             4     glavni administrator          15.56

   C             4     sekretar Skupštine            15.56

   ----------------------------------------------------------

Član 4

Lokalni funkcioneri ostvaruju pravo na zaradu, naknadu zarade i druga primanja u skladu sa propisima o zaradama zaposlenih u javnom sektoru.

Član 5

Stupanjem na snagu ove Odluke prestaje da važi Odluka o zaradama lokalnih funkcionera u Gradskoj opštini Golubovci ("Službeni list Crne Gore - opštinski propisi", br. 045/16, 017/17, 044/17).

Član 6

Ova Odluka stupa na snagu 8 dana od dana objavljivanja u "Službenom listu Crne Gore - opštinski propisi".

Broj: 22-030/19-3096

Anovi, 10.05.2019. godine

Skupština Opštine u okviru Glavnog grada - Golubovci

Predsjednik Skupštine

Ratko Stijepović, s.r.